**Ο ΜΥΚΗΝΑΪΟΣ ΠΟΛΙΤΙΣΜΟΣ**

**Μυκηναϊκός πολιτισμός (ύστερη εποχή του χαλκού 1600-1100 π.Χ.):** ο πρώτος μεγάλος ελληνικός πολιτισμός που ονομάστηκε συμβατικά μυκηναϊκός από το σπουδαιότερο κέντρο του την «πολύχρυσο Μυκήνη».

Η ιστορική επιστήμη εντάσσει το μυκηναϊκό πολιτισμό εν μέρει στην ελληνική **προϊστορία** ή, για την ακρίβεια, θεωρεί ότι αποτελεί την **ελληνική πρωτο-ιστορία**.

* Ο πολιτισμός αυτός ήταν **δημιούργημα ελληνικών φύλων,** γνωστών με ποικίλα ονόματα από τις πηγές: Αχαιοί, Δαναοί, Ίωνες, Αργείοι κ.ά.
* **Τα ελληνικά αυτά φύλα**, αφού παγίωσαν τις εγκαταστάσεις τους στην ηπειρωτική χώρα, **δέχτηκαν τις επιδράσεις των άλλων αιγαιακών πολιτισμών, ιδιαίτερα του μινωικού πολιτισμού.**
* **Εξάπλωση Μυκηναίων:** οι Μυκηναίοι εξαπλώθηκαν στον αιγαιακό χώρο, στα νησιά, την Κρήτη και στις ακτές της Μ. Ασίας. Την περίοδο της μεγάλης ακμής ξεπέρασαν τα όρια του Αιγαίου και εγκαταστάθηκαν, άλλοτε μόνιμα και άλλοτε περιστασιακά, στην Κύπρο και στις ανατολικές ακτές της Μεσογείου.
* **Κέντρα μυκηναϊκού κόσμου:** οι Μυκήνες, το Αργός, η Τίρυνθα στην Αργολίδα, η Πύλος στη Μεσσηνία, οι Αμύκλες στη Λακωνία, ο Ορχομενός, η Θήβα και ο Γλας στη Βοιωτία, η Αθήνα, η Ελευσίνα, ο Μαραθιόνας στην Αττική και η Ιωλκός στη Θεσσαλία.
* Τα περισσότερα κέντρα είχαν ιδρυθεί σε επιλεγμένες θέσεις οι οποίες διευκόλυναν την εποπτεία μεγάλης σε έκταση περιοχής. **Η ίδρυσή τους συνδυαζόταν στις περισσότερες περιπτώσεις με την κατασκευή ανακτόρου και ισχυρής οχύρωσης.**
* ***Οι πηγές.***τις πρώτες πληροφορίες για το μυκηναϊκό κόσμο είχαμε από τα **ομηρικά έπη**. Οι ερευνητές πίστευαν ότι τα πρόσωπα και γενικότερα η εικόνα της ζωής που παρουσίαζαν τα έπη ήταν δημιουργήματα της φαντασίας του Ομήρου. Οι διηγήσεις του απέκτησαν ιστορική υπόσταση, όταν ένας πλούσιος έμπορος, **ο Heinrich Schliemann (Ερίκος Σλήμαν), έκανε τις πρώτες ανασκαφές στις Μυκήνες (1876).**

**Γραμμική Β΄:** Η γραμμική Β' χρησιμοποιήθηκε **από ειδικευμένους γραφείς στα μυκηναϊκά ανάκτορα.** Η ανάγνωση των πινακίδων που βρέθηκαν στην Πύλο, στην Κνωσό, στις Μυκήνες και στη Θήβα έδειξε ότι η γραμμική Β' είναι **συλλαβική γραφή**. Το σπουδαιότερο όμως είναι ότι **επικύρωσε την ελληνικότητα του μυκηναϊκού πολιτισμού. Αποδείχθηκε ότι τα σύμβολα της αποδίδουν λεξεις της ελληνικής γλώσσας.** Αποδίδουν στην πραγματικότητα μια πρώιμη μορφή της ελληνικής γλώσσας, αρχαιότερη και από εκείνη των ομηρικών επών.

Η αποκρυπτογράφηση της **γραμμικής Β΄ γραφής** από τον Μ. Ventris και τον J. Chadwick (1952).

Οι πήλινες πινακίδες με Γραμμικά Β**΄ έχουν λογιστικό περιεχόμενο**, είναι δηλαδή **κατάλογοι αντικειμένων και περιουσιακών στοιχείων ηγεμόνων ή εμπόρων της εποχής εκείνης.** Έχουν διαβαστεί, επίσης, ονόματα θεών και ανθρώπων που μας είναι γνωστά από τα έπη.

 Μέχρι σήμερα οι πινακίδες **δεν μας έχουν δώσει ένα συνεχές κείμενο.**

**Οικονομική, κοινωνική και πολιτική οργάνωση τον μυκηναϊκού κόσμου.**

**Οικονομία**: η οικονομία βασίζεται στο εμπόριο. Η εμπορική ανάπτυξη σημειώνεται κυρίως μετά το 1500 π.Χ..

* Η ανάπτυξη του εμπορίου είχε ως επακόλουθο την έξοδο των Μυκηναίων στο Αιγαίο.
* Μια σειρά από μέγαρα, οικοδομημένα σε οχυρωμένες ακροπόλεις, επιβεβαιώνουν την οικονομική ανάπτυξη του μυκηναϊκού κόσμου.
* Επίκεντρο των οικονομικών δραστηριοτήτων ήταν τα μέγαρα.



**Κοινωνική Οργάνωση**

**Ηγεμόνας** **=>** διαχειριζόταν τον πλούτο της περιοχής την οποία εξουσίαζε. Ήταν πολιτικός και στρατιωτικός αρχηγός, με δικαστική και συγχρόνως θρησκευτική εξουσία. **Η μυκηναϊκή κοινωνία δεν είχε θεοκρατική οργάνωση και ισχυρού ιερατείου.**

**Ιερείς και ο στρατός** με επαγγελματίες στρατιώτες.

**Έμποροι και οι ναυτικοί** (πολυπληθής ομάδα)

**Ειδικευμένοι τεχνίτες** (κεραμουργοί, ξυλουργοί, ναυπηγοί, χαλκουργοί, χρυσοχόοι, αρωματοποιοί, γιατροί κ.ά.)

**Γεωργοί και κτηνοτρόφοι**: η πλειονότητα των υπηκόων ασχολούνταν με τη γεωργία και την κτηνοτροφία.

**Δούλοι:** υπηρέτες που εργάζονταν για τον ηγεμόνα, τους αξιωματούχους, τους ιερείς και τους απλούς πολί

**Πολιτική Οργάνωση**

Πληροφορίες για την πολιτική οργάνωση της μυκηναϊκής κοινωνίας αντλούμε από τις πινακίδες του ανακτόρου της Πύλου.

**Άνακτας** (wa-na-ka): κύριος του ανακτόρου απ' όπου πήγαζε κάθε εξουσία

**Λααγέτες** (ra-wa-ke- ta) [λαός +ἡγοῦμαι]: τοπικοί άρχοντες, διοικητές των περιφερειών υποτελείς στον άνακτα.

**Επέτες** (<ἕπομαι=ακολουθώ): οι ακόλουθοι. Ανήκουν στην τάξη των ευγενών.

**Τελεστές** (te-re-ta): σημαντικά πρόσωπα στην περιφερειακή διοίκηση.

**Βασιλεύς** (qa-si-re-u) : στους Μυκηναίους λιγότερο τιμητικός ήταν ο τίτλος **βασιλεύς**. Έτσι ονομαζόταν ο επικεφαλής οποιασδήποτε ομάδας, ακόμα και ο αρχιτεχνίτης μιας ομάδας χαλκουργών. Αντίθετα, στα ομηρικά έπη, δηλαδή τους επόμενους αιώνες, η λέξη «βασιλεύς» στην ελληνική γλώσσα δηλώνει τον ανώτατο άρχοντα.

**Το ζήτημα συνοχής και ενιαίας οργάνωσης μυκηναϊκού κόσμου**

Ο μυκηναϊκός πολιτισμός παρουσιάζει κοινά χαρακτηριστικά σε όλο τον χώρο της εξάπλωσής του, γεγονός που επιβεβαιώνει την πολιτιστική συνοχή του.

**Αντίθετα,** η μυκηναϊκή κοινωνία **δεν οργανώθηκε σε ένα ενιαίο κράτος.** Η χώρα πρέπει να ήταν **χωρισμένη σε τέσσερα ή πέντε μεγαλύτερα και άλλα τόσα περίπου μικρότερα «ομοσπονδιακά» κράτη**, αντίστοιχα προς τα μεγάλα ανάκτορα. Δεν αποκλείεται **τα επιμέρους μυκηναϊκά κράτη να ήταν υποτελή στο μεγαλύτερο ανακτορικό κέντρο, τις Μυκήνες.**